Hans Brachrogge

Hans Brachrogge (n. 1590 – 1638 tai myöhemmin) oli tanskalainen muusikko ja säveltäjä.

Brachrogge oli yksi muusikoista, jotka kuningas Kristian IV päätti vuonna 1602 lähettää Italiaan opiskelemaan madrigaalin ja sen kaltaisten tyylilajien muotoon laadittavaa musiikkia. Brachroggea opetti Venetsiassa Giovanni Gabrieli. Palattuaan Tanskaan hän sai opetusta Melchior Borchgrevinckilta. Vuonna 1611 Brachrogge lähetettiin Mogens Pedersønin kanssa palvelemaan Anna Tanskalaisen musiikkiseurueessa. Kolme vuotta myöhemmin hän palasi Tanskan hoviin, jonka asiakirjoissa viimeinen maininta hänestä on vuodelta 1638.

Yhdeksäntoista Brachroggen säveltämää canzonettaa on painettu kokoelmaan Madrigaletti a III voci (Kööpenhamina, 1619), joka muodostaa hänen musiikillisen perintönsä. Kokoelmaan kuuluvia kappaleita pidettiin helposti laulettavina ja esteettisesti miellyttävinä.

Lähteet

Aiheesta muualla 
 IMSLP: nuotteja

Tanskalaiset säveltäjät
Renessanssisäveltäjät
Barokkisäveltäjät
Vuonna 1590 syntyneet
Vuonna 1638 kuolleet